stanford-oval/wikipedia huggingface dataset:
แถมสุข นุ่มนนท์
ประวัติ

ศาสตราจารย์เกียรติคุณ แถมสุข นุ่มนนท์ หรือ ศาสตราจารย์เกียรติคุณ ดร.แถมสุข นุ่มนนท์ เกิดเมื่อวันที่ 21 มิถุนายน พ.ศ. 2478 ณ บ้านตึกแถว  ริมแม่น้ำเจ้าพระยาตรงท่าโรงยาเก่า ใกล้กับปากคลองตลาด กรุงเทพมหานคร เป็นบุตรสาวของร้อยตรีถัด รัตนพันธุ์ และ นางแส รัตนพันธุ์ (สกุลเดิม ณ พัทลุง)  มีพี่น้องร่วมบิดา – มารดา 3  คน คือ  แถมสิน รัตนพันธุ์ แถมศรี รัตนพันธ์ และแถมสร้อย รัตนพันธุ์
ชีวิตครอบครัวสมรสกับ นายสุรัตน์ นุ่มนนท์ บุตรชายคนเดียวของนายจำรัส และนางสง่า นุ่มนนท์  เมื่อปี  2506  มีบุตร 2 คน คือ
1. นายรณดล  นุ่มนนท์ สมรสกับนางสาวปาลีรัฐ  ศิลปพันธุ์  มีบุตรชาย 2 คน คือ นายปารณ  นุ่มนนท์ และ นายปาณัท นุ่มนนท์
2. ดร. ธนชาติ  นุ่มนนท์  สมรสกับ นางสาวสุวรรณี  โสภณธรรมกิจ  มีบุตรชายคนเดียวคือ นายนิธิรันดร์ นุ่มนนท์ และสมรสกับ ดร.ธนิศา  เครือไวศยวรรณ  มีบุตรชายคนเดียวคือ เด็กชายธีรธรรม นุ่มนนท์
การศึกษา

ศาสตราจารย์เกียรติคุณ ดร.แถมสุข นุ่มนนท์ เริ่มต้นการศึกษาที่โรงเรียนสตรีจุลนาค หลานหลวง แต่เรียนได้ปีเดียวสงครามโลกครั้งที่สองก็เกิดขึ้น จนทำให้ครอบครัวตัดสินใจย้ายไปอยู่ที่จังหวัดพัทลุง และเข้าเรียนในชั้นประถมศึกษาปีที่สอง ที่โรงเรียนโสภณพัทลุงกุล (ปัจจุบัน คือ โรงเรียนสตรีพัทลุง) แต่เมื่อคุณพ่อเสียชีวิตอย่างกะทันหันด้วยโรคโลหิตในสมองแตกเมื่อเดือนมีนาคม พ.ศ. 2487 ขณะที่ยังเป็นผู้แทนราษฎรจังหวัดพัทลุง ทำให้ชีวิตครอบครัวถึงจุดเปลี่ยนแปลงคุณแม่ต้องรับภาระเลี้ยงดูลูก ๆ ภายหลังจบชั้นประถมศึกษา ศ.เกียรติคุณ ดร. แถมสุข เข้าเรียนต่อที่โรงเรียนสตรีพัทลุงจนจบมัธยมปีที 6 และได้รับทุนจากมูลนิธิฟุลไบร้ท์ จากโครงการรุ่นแรกที่ให้แก่นักเรียนต่างจังหวัดที่เรียนดีแต่ขาดแคลนมาเข้าเรียนเป็นนักเรียนประจำที่โรงเรียนวัฒนาวิทยาลัย โดยเลือกเรียนสายอักษรศาสตร์ และจบมัธยมปีที่ 8 รุ่น พ.ศ. 2495 โดยสอบได้ที่ 9 ของประเทศ และเข้าศึกษาต่อที่คณะอักษรศาสตร์ จุฬาลงกรณ์มหาวิทยาลัย เข้ารับพระราชทานปริญญาบัตรในวันที่ 4 กรกฎาคม พ.ศ. 2500 ได้รางวัลทุนสุภาส จันทรโบส ในฐานะได้คะแนนยอดเยี่ยมหมวดประวัติศาสตร์
ภายหลังจบการศึกษา ศาสตราจารย์เกียรติคุณ ดร. แถมสุข ได้รับการบรรจุเป็นอาจารย์ที่แผนกวิชาประวัติศาสตร์และภูมิศาสตร์ จุฬาลงกรณ์มหาวิทยาลัย ในวันที่ 1 กุมภาพันธ์ พ.ศ. 2501 ก่อนได้รับทุนของมูลนิธิเอเชียที่ให้แก่บัณฑิตในประเทศแถบเอเชียตะวันออกเฉียงใต้ไปศึกษาปริญญาโท วิชาประวัติศาสตร์ ณ มหาวิทยาลัยฮ่องกง สำเร็จการศึกษาปริญญาโทในปี พ.ศ. 2504 ด้วยการเขียนวิทยานิพนธ์เรื่อง พัฒนาการของรัฐไทรบุรี-ปะลิส ค.ศ. 1909 – ค.ศ. 1941 ก่อนมาเป็นอาจารย์คณะอักษรศาสตร์ จุฬาลงกรณ์มหาวิทยาลัย อีกครั้งหนึ่งเป็นระยะเวลาสั้น ๆ เพราะได้รับทุนบริติช เคาน์ชิล ไปศึกษาต่อปริญญาเอกที่มหาวิทยาลัยลอนดอน จนจบการศึกษาในปี พ.ศ. 2509 จากการเขียนวิทยานิพนธ์เรื่อง การเจรจาทางการทูตระหว่างสยามกับอังกฤษ ค.ศ. 1900 -ค.ศ. 1909
การทำงาน

อาจารย์ประจำแผนกวิชาภูมิ – ประวัติศาสตร์  คณะอักษรศาสตร์ จุฬาลงกรณ์มหาวิทยาลัย (2501 – 2514)
อาจารย์ประจำภาควิชาประวัติศาสตร์ คณะมนุษยศาสตร์ มหาวิทยาลัยเชียงใหม่ (2514 – 2518)
อาจารย์ประจำภาควิชาประวัติศาสตร์ คณะอักษรศาสตร์ มหาวิทยาลัยศิลปากร นครปฐม(2518 – 2538)
อาจารย์พิเศษคณะครุศาสตร์  จุฬาลงกรณ์มหาวิทยาลัย  (2501 – 2514)
อาจารย์พิเศษคณะรัฐศาสตร์  จุฬาลงกรณ์มหาวิทยาลัย (2501 – 2514)
อาจารย์พิเศษคณะรัฐศาสตร์  มหาวิทยาลัยธรรมศาสตร์ (2512 – 2514)
อาจารย์พิเศษคณะสังคมศาสตร์ มหาวิทยาลัยเกษตรศาสตร์ (2519 – 2521)
นักวิชาการรับเชิญประจำสถาบันเอเชียตะวันออกเฉียงใต้ (Institute of Southeast Asian Studies) สิงคโปร์ (2519)
นักวิชาการรับเชิญประจำสถาบันเอเชียตะวันออกเฉียงใต้ มหาวิทยาลัยคอร์เนล
ศาสตราจารย์รับเชิญประจำมหาวิทยาลัยแคลิฟอร์เนีย เบิร์กลีย์ สหรัฐอเมริกา (2524 – 2525)
อาจารย์พิเศษ มหาวิทยาลัยนเรศวร  (2543 – 2546)
อาจารย์พิเศษ มหาวิทยาลัยอุบลราชธานี  (2543 – 2546) ภาคบริหารและงานวิชาการของมหาวิทยาลัย
หัวหน้าภาควิชาประวัติศาสตร์ คณะมนุษยศาสตร์ มหาวิทยาลัยเชียงใหม่ (2514 – 2518)
หัวหน้าภาควิชาประวัติศาสตร์  คณะอักษรศาสตร์ มหาวิทยาลัยศิลปากร (2518 – 2522)
คณบดีคณะอักษรศาสตร์  มหาวิทยาลัยศิลปากร  (2526 – 2530)
กรรมการสภามหาวิทยาลัยศิลปากร  (2526 – 2530)
ประธานหลักสูตรวิชาพื้นฐานมหาวิทยาลัยศิลปากร  (2527 – 2530)
กรรมการกลั่นกรองหลักสูตรกลุ่มสาขาสังคมศาสตร์ และมนุษยศาสตร์ มหาวิทยาลัยศิลปากร (2538 – 2546)
กรรมการพิจารณาหลักสูตรสายสังคมศาสตร์ของทบวงมหาวิทยาลัย (2527 – 2537)
อนุกรรมการวิสามัญเกี่ยวกับตำแหน่งทางวิชาการของทบวงมหาวิทยาลัย
ประธานจัดทำโครงการและดำเนินการสอนเรื่องเมืองไทยให้แก่นักศึกษาวิทยาลัยเซนต์โอลาฟ  วิทยาลัยหลุยส์ แอนด์ คล๊าก วิทยาลัยเวสลีย์ จากสหรัฐอเมริกา ซึ่งเข้ามาศึกษาที่คณะมนุษยศาสตร์  มหาวิทยาลัยเชียงใหม่ และคณะอักษรศาสตร์ มหาวิทยาลัยศิลปากร ติดต่อกันเป็นเวลาหลายปี นับจากปี 2516 - 2531
งานวิชาการของสถาบันและสมาคม

คณะกรรมการก่อตั้งและอุปนายกสมาคมประวัติศาสตร์ในพระบรมราชูปถัมภ์สมเด็จพระเทพรัตนราชสุดา สยามบรมราชกุมารี  (2521 – 2530)
กรรมการดำเนินงานประวัติศาสตร์และพิพิธภัณฑ์ทหาร กรมยุทธศึกษาทหารบก กองบัญชาการทหารสูงสุด (2529 – 2537)
กรรมการอำนวยการจัดงานเฉลิมพระเกียรติ  100 ปี พระบาทสมเด็จพระปกเกล้าเจ้าอยู่หัว สำนักนายกรัฐมนตรี (2535 – 2536)
กรรมการวิจัยและพัฒนา สำนักงานเลขาธิการสภาผู้แทนราษฎร (2536 – 2542)
กรรมการผู้ทรงคุณวุฒิมูลนิธิพระบรมราชานุสรณ์ พระบาทสมเด็จพระพุทธเลิศหล้านภาลัย ในพระบรมราชูปถัมภ์  (2536 – 2545)
กรรมการคณะบรรณาธิการทำสารานุกรมประวัติศาสตร์ไทย ราชบัณฑิตยสถาน (2534 – 2546)
กรรมการสภาวิจัยแห่งชาติ สาขาปรัชญา (2534 – 2545)
กรรมการพิพิธภัณฑ์พระบาทสมเด็จพระปกเกล้าเจ้าอยู่หัว สถาบันพระปกเกล้า  (2543 – 2546)
รางวัลและทุนการศึกษา

ทุนมูลนิธิการศึกษาไทย – อเมริกัน (ฟุลไบรท์) ระดับเตรียมอุดมศึกษา โรงเรียนวัฒนาวิทยาลัย (2494 – 2495)
รางวัลทุนสุภาส จันทรโบส คะแนนยอดเยี่ยมหมวดประวัติศาสตร์ จุฬาลงกรณ์มหาวิทยาลัย  (2500)
รางวัลรันซีแมน  ชนะประกวดเรียงความประวัติศาสตร์ คณะอักษรศาสตร์ จุฬาลงกรณ์ มหาวิทยาลัย (2500)
ทุนมูลนิธิเอเชีย ศึกษาระดับปริญญาโท มหาวิทยาลัยฮ่องกง (2502 – 2504)
ทุนบริติช เคาน์ซิล ศึกษาระดับปริญญาเอก มหาวิทยาลัยลอนดอน (2505 – 2509)
ทุนซีโต้เพื่อทำวิจัยเรื่อง ที่ปรึกษาราชการชาวอเมริกันในประเทศไทย ที่สหรัฐอเมริกา (2516)
ทุนมูลนิธิฟอร์ดเพื่อทำวิจัยเรื่อง เมืองไทยสมัยสงครามโลกครั้งที่สอง ที่สิงคโปร์  ญี่ปุ่น  สหรัฐอเมริกา  อังกฤษ (2518)
ทุน American Council of Learned Societies  เพื่อทำวิจัยเรื่อง เมืองไทยสมัยสงคราม เวียดนามที่สหรัฐอเมริกา  (2522 – 2523)
ได้รับเชิญจากรัฐบาลสหรัฐอเมริกา รัฐบาลญี่ปุ่น และรัฐบาลเยอรมัน ไปปาฐกถาในวาระ ฉลองครบรอบ  200 ปี อิสรภาพอเมริกา ฉลองครบรอบ 100 ปี สัมพันธภาพไทย – ญี่ปุ่น  และการฉลองครบรอบ 50 ปี สงครามโลกครั้งที่สองที่มลรัฐฮาวาย  (2519) กรุงโตเกียว (2530) นครเบอร์ลิน (2538)
ได้รับทุนมูลนิธิโตโยต้า มูลนิธิเอเชีย  มูลนิธิฟอร์ดและอื่น ๆ เข้าร่วมประชุมสัมมนาทางวิชาการและนำเสนอบทความในประเทศออสเตรเลีย มาเลเซีย สิงคโปร์ ญี่ปุ่น  สหรัฐอเมริกา ฝรั่งเศส  เยอรมัน
เกียรติคุณ

ศาสตราจารย์ ระดับ  10  มหาวิทยาลัยศิลปากร  (2531)
ศาสตราจารย์เกียรติคุณ มหาวิทยาลัยศิลปากร  (2540)
นิสิตเก่าอักษรศาสตร์ จุฬาฯดีเด่นประจำปี พ.ศ. 2544 จากสมาคมนิสิตเก่าอักษรศาสตร์จุฬาฯ ในบรมราชูปถัมภ์สมเด็จพระเทพรัตนราชสุดาฯ
ประกาศนียบัตรชั้นสูงกิตติมศักดิ์ จากสถาบันพระปกเกล้า เมื่อวันที่ 16 กรกฎาคม 2545
ศิษย์เก่าดีเด่น 80 ปี โรงเรียนสตรีพัทลุง ปี พ.ศ. 2557
เครื่องราชอิสริยาภรณ์

พ.ศ. 2535 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2526 –  เหรียญจักรพรรดิมาลา (ร.จ.พ.)
คชาภา ตันเจริญ

| คชาภา ตันเจริญ |
| --- | --- |
คชาภาในเดือนมีนาคม พ.ศ. 2564
เกิด: สุศิษฎา ตันเจริญ 7 กันยายน พ.ศ. 2521 (46 ปี) สแตนฟอร์ด รัฐแคลิฟอร์เนีย สหรัฐ
การศึกษา: มหาวิทยาลัยออกแลนด์
ศิษย์เก่า: โรงเรียนอัสสัมชัญศรีราชา
อาชีพ: นักแสดง ผู้ประกาศข่าว พิธีกร นักธุรกิจ
ปีปฏิบัติงาน: พ.ศ. 2549 – ปัจจุบัน
องค์การ: เอไทม์ มีเดีย ไทยรัฐทีวี โพลีพลัส
พรรคการเมือง: เพื่อไทย (2566–ปัจจุบัน)
บิดามารดา: สุชาติ ตันเจริญ (บิดา) ศรีลา ทิพย์ฝั้น (มารดา)
คชาภา ตันเจริญ (ชื่อเกิด; สุศิษฎา ตันเจริญ ชื่อเล่น; มดดำ เกิด: 7 กันยายน พ.ศ. 2521) เป็นพิธีกร นักแสดง ดีเจ นักธุรกิจ และผู้ประกาศข่าวชาวไทย เขาเริ่มมีชื่อเสียงรายการไฮโซบ้านนอกจนได้เป็นนักจัดรายการวิทยุที่อีเอฟเอ็ม ในสังกัด เอไทม์ มีเดีย มาตั้งแต่ปี พ.ศ. 2549 และเขาเป็นที่พูดถึงในฐานะพิธีกรฝีปากกล้าอันดับต้น ๆ ของวงการบันเทิงไทย ซึ่งต่อมาเขาได้แจ้งเกิดในรายการโทรทัศน์ของตัวเองที่มีชื่อว่า แฉ ซึ่งเขาเป็นผู้ดำเนินรายการหลัก ออกอากาศทางช่องจีเอ็มเอ็ม 25 อีกทั้งเขายังมีผลงานการแสดงที่มีชื่อเสียง อาทิ ตายโหง หอแต๋วแตกแหวกชิมิ และอังคารคลุมโปง เดอะซีรีส์ และผลงานอื่น ๆ อีกมากมาย
คชาภาได้ออกมาเคลื่อนไหวทางการเมืองอยู่หลายครั้ง อาทิ การประท้วงในประเทศไทย พ.ศ. 2563–2564 และพูดถึงการบริหารจัดการของประยุทธ์ จันทร์โอชา และคณะรัฐมนตรี เขาเคยถูกสังคมวิพากษ์วิจารณ์ถึงการทำหน้าที่ของผู้ประกาศข่าวโดยใช้คำหยาบคาย และเขาเคยถูกว่ากล่าวตักเตือนจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
ประวัติ

คชาภา เกิดเมื่อวันที่ 7 กันยายน พ.ศ. 2521 ที่โรงพยาบาลมหาวิทยาลัยสแตนฟอร์ด รัฐแคลิฟอร์เนีย สหรัฐอเมริกา เป็นบุตรคนที่ 1 ของสุชาติ ตันเจริญ ชาวไทยเชื้อสายจีน จากจังหวัดฉะเชิงเทรา และเป็นรองประธานสภาผู้แทนราษฎรไทย คนที่ 1 กับศรีลา ทิพย์ฝั้น (หรืออีกชื่อหนึ่งว่าซาราห์ ทิพย์ฝั้น) ซึ่งมารดาของเขาเคยถูกจำ และดำเนินคดีในข้อหาติดสินบนเจ้าหน้าที่ทำกรีนการ์ดปลอม และมีพี่น้องคนหนึ่งชื่อ ศักดิ์ชาย ตันเจริญ เป็นสมาชิกสภาผู้แทนราษฎรไทย ชุดที่ 26จังหวัดฉะเชิงเทรา เมื่อคชาภาอายุได้เพียง 7 เดือน สุภา ตันเจริญ ผู้เป็นย่า (เสียชีวิตในปีพ.ศ. 2562) ได้นำเขามาเลี้ยงดูที่อำเภอศรีราชา จังหวัดชลบุรี เพราะขณะนั้นบิดาของคชาภา กลังศึกษาอยู่ในระดับชั้นอุดมศึกษา หลังจากนั้นสุชาติ และศรีลาก็ได้แยกทางกัน เขาได้รับการเลี้ยงดูจากผู้เป็นปู่ และย่ามาตลอด เมื่อคชาภากำลังเรียนอยู่ในชั้นมัธยมศึกษาตอนปลาย เขาที่จะเริ่มไม่ถูกกับบิดาของตน เนื่องจากคุยไม่ถูกคอกัน เมื่อคชาภาเรียนจบในชั้นมัธยมศึกษาแล้ว บิดาได้ส่งตัวของเขาไปยังประเทศนิวซีแลนด์ เพื่อไปเรียนต่อในชั้นอุดมศึกษา โดยบิดาตัดขาดการติดต่อ และครอบครัว กับเขา คชาภาเริ่มที่จะทำลายโรงเรียน เช่น จุดไฟเผาโรงเรียน สร้างความเดือดร้อนให้กับโรงเรียนเป็นอย่างมาก จนบิดา ต้องบินมายังประเทศนิวซีแลนด์ เพื่อมาพบการอาจารย์ใหญ่ของมหาวิทยาลัยแห่งนี้ จากนั้นคชาภาจึงจบการศึกษา เขามีชื่อเกิดว่า "สุศิษฎา ตันเจริญ" ซึ่งต่อมาเมื่อเขาเข้าสู่วงการบันเทิง เขาได้เปลี่ยนชื่อเป็น "คชาภา ตันเจริญ"
คชาภา ศึกษาระดับมัธยมศึกษาที่โรงเรียนอัสสัมชัญศรีราชา ต่อมาจึงศึกษาต่อที่คณะบริหารธุรกิจ สาขาการจัดการโรงแรม มหาวิทยาลัยออกแลนด์ ประเทศนิวซีแลนด์ จนสำเร็จการศึกษา
ชีวิตส่วนตัว > บทบาททางการเมือง

พ.ศ. 2563 คชาภา เป็นหนึ่งในผู้ลงชื่อคัดค้านการยุบพรรคอนาคตใหม่  และได้เข้าร่วมชุมนุมของกลุ่มราษฎร ที่แยกลาดพร้าว[ต้องการแหล่งอ้างอิงดีกว่านี้] พร้อมทีมงานของเขา[ต้องการแหล่งอ้างอิงดีกว่านี้] และถ่ายรูปลงสตอรี่อินสตาแกรมส่วนตัว พร้อมบอกให้กลุ่มผู้ชุมนุมระวังตัว และได้พูดถึงการสลายการชุมนุมของทางส่วนราชการกรุงเทพมหานครว่าควรปล่อยเขาไป ไม่ควรจะสลายการชุมนุมด้วยวิธีที่รุนแรงแบบนี้ ประชาชนมามือเปล่า
พ.ศ. 2564 คชาภาได้ออกมาพูดถึงการซื้อเรือดำน้ำ และอุปกรณ์ทางรบ ของประยุทธ์ จันทร์โอชา นายกรัฐมนตรี และคณะรัฐมนตรี ว่ามันเหมาะสมหรือไม่ที่ต้องซื้อเรือดำน้ำ และอุปกรณ์ทางรบในสถานการณ์ที่ประชาชนยากลำบากแบบนี้[ต้องการแหล่งอ้างอิงดีกว่านี้] โดยคชาภาได้อ้างอิงถึงสถานการณ์การแพร่ระบาดของโรคติดเชื้อไวรัสโควิด-19 ในประเทศไทย[ต้องการแหล่งอ้างอิงดีกว่านี้] และเศรษฐกิจของประเทศ ที่ยากลำบากแบบนี้ อีกทั้งประชาชนยังขาดรายได้ในการเลี้ยงชีพของตัวเอง และครอบครัว
ต่อมาวันที่ 24 มีนาคม พ.ศ. 2566 คชาภาเป็นสมาชิกพรรคเพื่อไทย
ชีวิตส่วนตัว > บทบาทการทำคุณประโยชน์ต่อสังคม

21 ตุลาคม พ.ศ. 2553 คชาภาร่วมรับโทรศัพท์ผู้บริจาคเงินและสิ่งของในรายการ "ราษฏ์ รัฐ รวมใจ ช่วยภัยน้ำท่วม" กับทักษิณ ชินวัตร อดีตนายกรัฐมนตรีไทย ณ ช่อง 9 อสมท.
ชีวิตส่วนตัว > อาชีพนักการเมือง

คชาภาเคยเปิดเผยว่า สุชาติ ตันเจริญ บิดาของเขานั้น ต้องการที่จะให้เขาเป็นนักการเมืองอย่างที่บิดาอยากให้เป็น แต่เขาไม่ได้สนใจที่อยากจะเป็นนักการเมืองอย่างกับบิดา และครอบครัวของเขา[ต้องการแหล่งอ้างอิงดีกว่านี้]
ผลงาน > รายการวิทยุ

| ปี | ชื่อรายการ | หน้าที่ | ออกอากาศ |
| --- | --- | --- | --- |
| พ.ศ. 2560 – ปัจุบัน | อังคารคลุมโปง | ผู้จัดรายการ ร่วมกับ รชดา จึงวัฒนกิจ และนครินทร์ กุลกัลยาดี | อีเอฟเอ็ม |
| - | แฉแต่เช้า | ผู้จัดรายการ ร่วมกับ กฤษณ์ ศรีภูมิเศรษฐ์ | อีเอฟเอ็ม |
|  ? – 2560 | แฉข่าวเช้า | ผู้จัดรายการ ร่วมกับ วรินดา ดำรงผล | อีเอฟเอ็ม |
ผลงาน > ละคร

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2551 | ความลับของ Superstar | ช่อง 5 | พิธีกรรายการโทรทัศน์รายการ แฉ! แหลก | รับเชิญ |
| 2560 | ชายไม่จริง หญิงแท้ | ช่องวัน 31 | พิธีกรรายการเพศทางเลือกในปัจจุบัน ฉายผ่านยูทูบ | รับเชิญ |
| 256.. | วังดอกหญ้า | อมรินทร์ทีวี | - |  |
ผลงาน > ละครชุด (ซีรีส์)

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2555 | Club Friday The Series อยากเก็บเธอไว้ทั้งสองคน | Green Channel | โอ๋ |  |
| 2560 | Club Friday Celeb's Stories ตอน แย่งชิง | GMM25 | พิธีกรรายการแฉ | รับเชิญ |
| 2562 | Bangkok Buddies ใจกลางเมือง | GMM25 | พิธีกรรายการแฉ |  |
| 2564 | อังคารคลุมโปง เดอะซีรีส์ | GMM25 | ดีเจ​มดดำ |  |
| 2567 | อังคารคลุมโปง: เอ็กซ์ตรีม | เน็ตฟลิกซ์ | ดีเจ​มดดำ |  |
ผลงาน > รายการโทรทัศน์

รายการตีท้ายครัว ทางสถานีโทรทัศน์ ช่อง 3
รายการคุยแหกโค้ง (คู่กับ ณวัฒน์ อิสรไกรศีล) ทางสถานีโทรทัศน์ทีไอทีวี
รายการหนึ่งสมองสองมือ ทางสถานีโทรทัศน์สีกองทัพบกช่อง 7
รายการคุยกันทันข่าว (ช่วง มดดำทำให้) ทางช่อง 5
รายการล้วงลับตับแตก (คู่กับกรรชัย กำเนิดพลอย)​ ทางสถานีโทรทัศน์โมเดิร์นไนน์ทีวี
รายการบอกเก้าเล่าสิบ (คู่กับกรรชัย กำเนิดพลอย)​ ทางสถานีโทรทัศน์โมเดิร์นไนน์ทีวี
รายการ ตื่นมาคุย ทางสถานีโทรทัศน์โมเดิร์นไนน์ทีวี
รายการ มูไนท์ (คู่กับกรรชัย กำเนิดพลอย)​ ทางเอ็มคอตเอชดี (ภายหลังรายการได้ย้ายไปออกอากาศที่ ไทยรัฐทีวี)​
รายการกฤษณ์ มดดำ On TV คู่กับ กฤษณ์ ศรีภูมิเศรษฐ์ ทาง Media Channel
รายการเวทีทอง ทางสถานีวิทยุโทรทัศน์กองทัพบก (รับเชิญ)
รายการ แฉแต่เช้า ทาง จีเอ็มเอ็ม 25 (ปัจจุบันรายการนี้ยุติการออกอากาศแล้ว)
รายการ แฉ ทางจีเอ็มเอ็ม 25 (2557–ปัจจุบัน)
รายการ ข่าวใส่ไข่ ร่วมกับ หนุ่ม กรรชัย และ รถเมล์ คะนึงนิจ ไทยรัฐทีวี (2558–ปัจจุบัน)
รายการ ทอล์กทะลุดาว ทางไทยรัฐทีวี
รายการ ตัวแม่มาแล้ว ทางไทยรัฐทีวี
รายการ คชาภาพาไปมู ทางไทยรัฐทีวี (2564 – ปัจจุบัน)
รายการ Atime Showbiz ออกอากาศทาง เอไทม์ มีเดีย ร่วมกับ เฉลิมพล ทิฆัมพรธีรวงศ์ และธนัชพันธ์ บูรณาชีวาวิไล (2564–ปัจจุบัน)
รายการ จิ้งจกทัก คู่กับ ทศพร ศรีตุลา ทางช่อง 3 เอชดี (2565-2566)
รายการ คุยแหลก แดกดึก ออกอากาศทางยูทูบ คุยแหลก แดกดึก ร่วมกับ เฉลิมพล ทิฆัมพรธีรวงศ์ และ (2566–ปัจจุบัน)
ผลงาน > เพลง/คอนเสิร์ต

คอนเสิร์ต DJs on Stage vs The Star คอนเสิร์ตดีเจเอไทม์และเดอะสตาร์ (พ.ศ. 2556) ร่วมกับ เรืองฤทธิ์ ศิริพานิช
เพลง คู่เข่า และอีกมากมาย ร่วมกับ เรืองฤทธิ์ ศิริพานิช DJs on Stage vs The Star คอนเสิร์ตดีเจเอไทม์และเดอะสตาร์ (พ.ศ. 2556)
ผลงาน > ภาพยนตร์

| ภาพยนตร์> ปีที่ฉาย | ภาพยนตร์> เรื่อง | ภาพยนตร์> รับบทเป็น |
| --- | --- | --- |
| พ.ศ. 2551 | เพื่อนกันเฉพาะวันพระ | ฟุ้ง |
| พ.ศ. 2553 | ตายโหง | ดำ |
| พ.ศ. 2553 | เการักที่เกาหลี ซอร์รี ซารังเฮโย | เอลิซ่า |
| พ.ศ. 2554 | หอแต๋วแตกแหวกชิมิ | สวนสวาท |
แหล่งข้อมูลอื่น

คชาภา ตันเจริญ ที่เอไทม์ มีเดีย
คชาภา ตันเจริญ ที่อินสตาแกรม
คชาภา ตันจเริญ ที่เฟซบุ๊ก
| ด ค กเอ-ไทม์ มีเดีย (Atime Media) |
| --- | --- |
คลื่นวิทยุ: อีเอฟเอ็ม • กรีนเวฟ • ชิล ออนไลน์ • ฮอตเวฟ • ไวท์ป๊อป • เทปคาสเซ็ท
รายการวิทยุ/โทรทัศน์ยอดนิยม: แฉข่าวเช้า • เช้าจันทร์ช็อกโลก • อังคารคลุมโปง • พุธทอล์ค พุธโทร • พฤหัสจุ๊กกรู้ววว • แฟนด้อมไลฟ์ • คลับ ฟรายเดย์ • แฉ
คอนเสิร์ต: 10 ปี เบิร์ดกะฮาร์ท • คืนหนึ่งกับผู้ชายชื่อปั่น • Singing Bird • ทำด้วยหัวใจ ใหม่ เจริญปุระ • นิติพงษ์ ห่อนาค คนเขียนเพลง บรรเลงคอนเสิร์ต • ตุ๊ก กับ ตู่ Wonderful Tonight • Yes, I AM (P) • คริสติน่า อากีล่าร์ หัวใจขอมา • Green Concert • The Lost Love Songs • Seven Divas • Greenwave’s the Greatest Songs • Seven Divos • Da & The Idols : unbreak my heart • Club Friday: Based on A True Story • Seven Returns • Love Scenes Love Songs: Club Friday 9th Aniversary • The Lost Love Songs ร้อยเพลงรักที่หายไป • The Lost Love Songs to be continued ร้อยเพลงรักที่กลับมา • ปุ๊ ปาน ป๊อด The 3 Masters • Dance Fever • The Lost Rock Songs
ซีรีส์/ละคร/ภาพยนตร์: คลับ ฟรายเดย์ เซเลบส์ สตอรี่ (2560) (ตอนที่ 1 - ความสุข • ตอนที่ 2 - การกลับมา • ตอนที่ 3 - แย่งชิง) • อังคารคลุมโปง เดอะซีรีส์ (2564) (ตอนที่ 1 - บ้านกินคน • ตอนที่ 2 - ร้านปริศนา • ตอนที่ 3 - มือที่สาม • ตอนที่ 4 - นางรำ • ตอนที่ 5 - เพื่อนในจินตนาการ • ตอนที่ 6 - บ้านท้ายซอย • ตอนที่ 7 - ลิฟต์โรงพยาบาล • ตอนที่ 8 - หวีดหวิว) • พุธทอล์ค พุธโทร เดอะสตอรีส์ (2563)
บุคคลในสังกัด: คชาภา ตันเจริญ • เขมรัชต์ สุนทรนนท์ • วรินดา ดำรงผล • ธนัชพันธ์ บูรณาชีวาวิไล • พงศธร จงวิลาส • ศกุนตลา เทียนไพโรจน์ • ชวลิต ศรีมั่นคงธรรม • รชาดา จึงวัฒนากิจ • ขจรกิติ์ พ้นภัย • ธัชนนท์ จารุพัชนี • นภาพร ไตรวิทย์วารีกุล • นันทชัย เตชะศรีวิเชียร • แบม พลาดิสัยสวัสดิ์ • ภูวนาท คุนผลิน • รัณนภันต์ ยั่งยืนพูนชัย • วิศวะ กิจตันขจร • สายทิพย์ มนตรีกุล ณ อยุธยา • สุทธินาถ ทองชื่น • สุนิสา สุขบุญสังข์ • อติรุจ กิตติพัฒนะ • เอกชัย เอื้อสังคมเศรษฐ • เกียรติยศ เกียรติสูงส่ง • ธนากร ชินกูล • พุทธชาด พงศ์สุชาติ • ณัฏฐพงษ์ แตงเกษม • ต่อตระกูล พ.ชุติมา • มารุต ชื่นชมบูรณ์ • ติณณภพ ผดุงธรรม • ปิยะวัฒน์ เข็มเพชร • ณัฐภัสสร สิมะเสถียร • พุฒิชัย เกษตรสิน • เตชินท์ พลอยเพชร • ณัฐพงษ์ แตงเกษม
อดีตบุคคลในสังกัด: คณาธิป สุนทรรักษ์ • เกศริน วิโรจน์ชูฉัตร • ปาณิสรา อารยะสกุล • ธนวัฒน์ ประสิทธิสมพร • อัครพล ธนะวิทวิลาศ • เกตุเสพย์สวัสดิ์ ปาลกะวงศ์ ณ อยุธยา • สมพล ปิยะพงศ์สิริ • หยาดพิรุณ ปู่หลุ่น • ตฤณ เรืองกิจรัตนกุล
ธุรกิจอื่น ๆ: เอไทม์ โชว์บิซ • เอไทม์ ทราเวิลเลอร์ • จีเอ็มเอ็มเอ • เอเจน อีเว้นท์ เอเจนซี่
ผู้บริหาร: สมโรจน์ วสุพงศ์โสธร • สายทิพย์ มนตรีกุล ณ อยุธยา
บริษัทแม่: จีเอ็มเอ็ม มีเดีย • จีเอ็มเอ็ม แกรมมี่ • เดอะ วัน เอ็นเตอร์ไพรส์
ค่ายศิลปิน: เอไทม์ 26
พระวิหาร (เมือง)

| พระวิหาร ក្រុងព្រះវិហារ |
| --- | --- |
นคร
พระวิหารตำแหน่งของเมืองพระวิหาร
พิกัด: 13°49′N 104°58′E﻿ / ﻿13.817°N 104.967°E﻿ / 13.817; 104.967
ประเทศ:  กัมพูชา
จังหวัด: พระวิหาร
เทศบาล: พระวิหาร
การปกครอง
 • ประเภท: เทศบาลนคร
ความสูง: 17 เมตร (56 ฟุต)
ประชากร (2562)
 • ทั้งหมด: 24,360 คน
เขตเวลา: UTC+7 (เขตเวลากัมพูชา)
รหัสพื้นที่: 855 (064)
พระวิหาร (เขมร: ព្រះវិហារ) หรือ ตะแบงมีชัย (ត្បែងមានជ័យ) เป็นเมืองศูนย์กลางของจังหวัดพระวิหาร ทางภาคเหนือของประเทศกัมพูชา โดยตั้งอยู่ใกล้กับเทือกเขาพนมตะแบงมีชัย มีสถานที่สำคัญ เช่น กลุ่มปราสาทเกาะแกร์ กลุ่มปราสาทพระขรรค์ เป็นต้น
เศรษฐกิจกัมพูชา
ความช่วยเหลือจากต่างชาติ

การเกิดขึ้นของการปกครองระบอบประชาธิปไตยในกัมพูชาได้รับความช่วยเหลืออย่างมากจากต่างชาติ การจัดการเลือกตั้งโดยอันแทคใช้งบประมาณ 1.72 ล้านล้านดอลลาร์สหรัฐ นอกจากนั้น ยังมีเงินช่วยเหลือจากการประชุมของ คณะกรรมการนานาชาติในการฟื้นฟูกัมพูชา ที่ปารีสใน พ.ศ. 2536 และการประชุมรัฐมนตรีเกี่ยวกับการฟื้นฟูกัมพูชาใน พ.ศ. 2535 รวมแล้วเงินที่ใช้ในการฟื้นฟูกัมพูชาหลังสงครามคิดเป็น 12.3ล้านล้านดอลลาร์สหรัฐ
การพัฒนาในปัจจุบัน

GDP ใน พ.ศ. 2550 เติบโตประมาณ 18.6% การส่งออกเพิ่ม 8% และนักท่องเที่ยวเข้ามา 35% GDP ใน พ.ศ. 2550 นี้ถูกขับเคลื่อนด้วยการลงทุนและการบริโภค แต่ความเสี่ยงก็เพิ่มขึ้น การเติบโตทางด้านการบริการและการก่อสร้างเริ่มช้าลง การส่งออกไปสหรัฐลดลงตั้งแต่ พ.ศ. 2550 เพราะต้องแข่งขันกับเวียดนาม และเกิดความเสี่ยงจากการชะลอตัวทางเศรษฐกิจของสหรัฐและการส่งออกของจีน
การประท้วงในกัมพูชา พ.ศ. 2556–2557

การประท้วงต่อต้านรัฐบาล (เขมร: បាតុកម្មប្រឆាំងរាជរដ្ឋាភិបាល) ได้เริ่มต้นขึ้นที่กัมพูชาเมื่อเดือนกรกฎาคม พ.ศ. 2556 โดยผู้ประท้วงได้รวมตัวกันที่พนมเปญเพื่อขับไล่รัฐบาลของนายกรัฐมนตรีฮุน เซนซึ่งผู้ชุมนุมเห็นว่ารัฐบาลได้โกงการเลือกตั้งเมื่อวันที่ 28 กรกฎาคม พ.ศ. 2556 รวมถึงความต้องการให้ปรับค่าแรงขั้นต่ำเป็น 160 เหรียญดอลลาร์สหรัฐ (5,280 บาท) ต่อเดือน และความไม่พอใจที่ประเทศเวียดนามมีอิทธิพลต่อกัมพูชา ซึ่งพรรคฝ่ายค้านหลักปฏิเสธที่จะมีส่วนร่วมในรัฐสภาหลังการเลือกตั้ง และการเดินขบวนครั้งใหญ่ได้เกิดขึ้นตลอดเดือนธันวาคม พ.ศ. 2556 การปราบปรามของรัฐบาลในเดือนมกราคม พ.ศ. 2556 ได้ทำให้มีผู้เสียชีวิต 4 รายและมีการกวาดล้างค่ายหลักของผู้ชุมนุม
เหตุการณ์ได้จบลงเมื่อวันที่ 22 กรกฎาคม พ.ศ. 2557 เมื่อสม รังสี และฮุน เซน ได้บรรลุข้อตกลงที่จะให้หาคณะกรรมการการเลือกตั้งชุดใหม่แทนที่ชุดเก่าโดยมาจากผู้แทนจากพรรคหลัก 2 พรรค พรรคละ 4 คน และผู้แทนอิสระอีกหนึ่งคนที่สองพรรคเลือก ซึ่งนักวิเคราะห์กล่าวว่าการที่สม รังสี ยอมเจรจากับฮุน เซน นั้นอาจมาจากสมาชิกพรรคสงเคราะห์ชาติ 8 คนถูกทางการจับกุมไปก่อนหน้านั้น
เบื้องหลัง

ข้อมูลเพิ่มเติม: การเลือกตั้งทั่วไปในกัมพูชา พ.ศ. 2556
มีความผิดปกติจำนวนมาก (กับการเลือกตั้ง) ที่ได้สัมผัสแม้ก่อนวันลงคะแนน เรามีความคิดเห็นมาก่อนว่าการควบคุมของพรรคในการจัดการการเลือกตั้งมีแนวโน้มว่าจะได้รับชัยชนะก่อนวันเลือกตั้ง
สม รังสี, หัวหน้าพรรคสงเคราห์ชาติ
ในวันที่ 28 กรกฎาคม พ.ศ. 2556 การเลือกตั้งทั่วไปถูกจัดขึ้นในกัมพูชา ซึ่งพรรคประชาชนกัมพูชาอ้างว่าได้รับชัยชนะโดยมีสมาชิกสมัชชาแห่งชาติกัมพูชาในสภา 68 คน ทางด้านพรรคสงเคราะห์ชาติซึ่งเป็นพรรคฝ่านค้านหลักมีสมาชิกฯ ในสภา 55 คนได้ปฏิเสธผลการเลือกตั้งและไม่ร่วมประชุมสภาโดยอ้างว่ามีความผิดปกติในการลงคะแนน ซึ่งสหภาพยุโรปและสหรัฐอเมริกาแสดงความกังวลต่อเรื่องดังกล่าว และองค์การสิทธิมนุษยชนสากลซึ่งเป็นองค์การนอกภาครัฐเรียกร้องให้มี คณะกรรมการอิสระ ตรวจสอบข้อกล่าวหาการทุจริตการเลือกตั้ง พรรคฝ่ายค้านได้จัดการประท้วงใหญ่ในกรุงพนมเปญในช่วงเดือนธันวาคมรวมทั้งการชุมนุมโดยรถมอเตอร์ไซค์ รัฐบาลกล่าวว่าการชุมนุมดังกล่าวเป็นการชุมนุมที่ผิดกฎหมายและพวกเขาได้ 'ปลุกระดมการล้มรัฐบาล'
การประท้วงและความรุนแรง

วันที่ 3 มกราคมทหารจากกองราชอาวุธหัตถ์ได้ปะทะกับกลุ่มผู้ชุมนุมแรงงานบนถนนเวงสเร็ง ในเขตชานเมืองของกรุงพนมเปญซึ่งมีผู้เสียชีวิต 4 รายและบาดเจ็บมากกว่า 20 คน กลุมผู้ชุมนุมได้ปิดกั้นถนนและโยนขวด ก้อนหินใส่ตำรวจเพื่อตอบโต้ความรุนแรงที่เกิดขึ้นกับผู้ชุมนุมกลุ่มอื่นและคณะสงฆ์ที่เกิดขึ้นก่อนหน้านี้ คนงานได้นัดรวมตัวกันหยุดงานจากการที่รัฐบาลปฏิเสธที่จะปรับค่าจ้างขั้นต่ำเป็น 160 เหรียญดอลลาร์สหรัฐ (5,280 บาท) ต่อเดือน
นอกจากนี้ยังมีการใช้ความรุนแรงที่มีต่อชาวกัมพูชาเชื้อสายเวียดนามโดยกลุ่มผู้ประท้วง ซึ่งนำไปสู่การทำลายร้านกาแฟของชาวเวียดนาม
ก่อนวันที่ปราบปราม นายกรัฐมนตรีฮุน เซนได้ไปเยือนประเทศเวียดนาม ซึ่งฝ่ายค้านได้กล่าวหาว่านายกรัฐมนตรีของได้แสวงหาความช่วยเหลือทางทหารจากประเทศเวียดนาม กึม สุขา รองหัวหน้าพรรคสงเคราะห์ชาติ กล่าวว่าฮุน เซนอาจจะใช้เดินทางไปเวียดนามเพื่อแสวงหาการสนับสนุนในการยึดอำนาจ และยังกล่าวอีกว่าผู้นำประเทศควรนำปัญหาภายในประเทศปรึกษากับคนกัมพูชาแทนที่จะไปปรึกษากับผู้นำประเทศอื่น
วันเสาร์ที่ 4 มกราคมเจ้าหน้าที่กัมพูชาเข้าค่ายประท้วงหลักและใช้ความรุนแรงในการสลายการชุมนุม แต่การประท้วงยังคงมีต่อไปต่อไปแม้จะถูกห้าม ผู้นำฝ่ายค้านถูกศาลที่กรุงพนมเปญเรียกตัวไปชี้แจงในข้อกล่าวหายุยงให้คนงานก่อความไม่สงบ
กุมภาพันธ์ พ.ศ. 2557 การห้ามการชุมนุมได้ถูกยกระดับขึ้น แต่นายกรัฐมนตรีฮุน เซน ได้เตือนว่าการชุมนุมต่อต้านรัฐบาลใด ๆของฝ่ายค้านในภายภาคหน้าอาจจะต้องเผชิญกับกลุ่มผู้ชุมนุมที่สนับสนุนเขา
วันที่ 8 กรกฎาคม พ.ศ. 2557 ผู้ชุมนุมได้ประท้วงที่หน้าสถานทูตเวียดนามในกรุงพนมเปญเพื่อประท้วงเวียดนามต่อการที่กัมพูชาเสียดินแดนเขมรกรมให้เวียดนามเมื่อในปี พ.ศ. 2492 และเรียกร้องให้เวียดนามออกมาขอโทษ สถานทูตออกแถลงการณ์เมื่อวันที่ 9 กรกฎาคมเรียกร้องให้กัมพูชาจะเคารพอธิปไตยของเวียดนามและความเป็นอิสระและปฏิเสธที่จะขอโทษ การชุมนุมได้สลายตัวโดยหน่วยงานท้องถิ่นซึ่งมีผู้ได้รับบาดเจ็บ 10 ราย
ปฏิกิริยาและการประณามจากนานาชาติ

สหประชาชาติและกระทรวงการต่างประเทศสหรัฐอเมริกาได้ประณามการใช้ความรุนแรง เอ็ด รอยซ์ สมาชิกสภาคองเกรซเรียกร้องให้นายกรัฐมนตรีฮุน เซ็น ลงจากอำนาจโดยกล่าวว่า "มันเป็นเวลาที่ ฮุน เซ็น สมควรลงจากอำนาจหลังจากที่เขาครองอำนาจเกือบสามทศววษ" นอกจากนี้ชาวกัมพูชาอเมริกันประมาณ 500 คนได้ชุมนุมหน้าทำเนียบขาวเพื่อเรียกร้องความช่วยเหลือจากสหรัฐอเมริกา พวกเขาได้เรียกร้องให้รัฐบาลกัมพูชาปล่อยตัวนักโทษจากการสลายการชุมนุมของตำรวจเมื่อวันที่ 3 มกราคมจำนวน 23 คน สูรยา สุเบดี ทูตด้านสิทธิมนุษยชนของสหประชาชาติได้เดินทางไปยังกัมพูชาและเข้าพบนายกรัฐมนตรีฮุน เซน
วันที่ 29 มกราคม ผู้นำฝ่ายค้านสม รังสีเดินทางไปที่เจนีวาซึ่งเป็นที่ตั้งของสำนักงานคณะกรรมการสิทธิมนุษยชนแห่งสหประชาชาติเรียกร้องให้ตรวจสอบการละเมิดสิทธิของรัฐบาลกัมพูชา
สหภาพยุโรป ออสเตรเลีย เยอรมนี โปแลนด์ ญี่ปุ่นและไทยได้แสดงความกังวลและความกังวลเกี่ยวกับสิทธิมนุษยชนในกัมพูชา องค์การสิทธิมนุษยชนสากลเรียกร้องให้สหประชาชาติกดดันรัฐบาลกัมพูชา
คลังภาพ

อาวุธปราบจลาจลของตำรวจกัมพูชาซึ่งเป็นความรุนแรงที่เลวร้ายที่สุดนับตั้งแต่การประท้วงหลังการเลือกตั้งในปี พ.ศ. 2541
ผู้นำฝ่านค้านสม รังสีและกึม สุขาได้เข้าร่วมการเดินขบวนประท้วงใหญ่เมื่อธันวาคม พ.ศ. 2556
นักข่าววิทยุบีฮีฟMam Sonando นำการประท้วงหน้ากระทรวงสารสนเทศ เมื่อมกราคม พ.ศ. 2557
ตำรวจปราบจลาจลได้ปิดกั้นการชุมนุมโดยประชาชนและเอ็นจีโอในกรุงพนมเปญ
ผู้ชุมนุมหนุ่มคนหนึ่งโฮ่ร้องให้นายกรัฐมนตรีฮุน เซน ลงจากอำนาจ ในวันสุดท้ายของการชุมนุมสามวันโดยฝ่ายค้าน
สม รังสี หัวหน้าพรรคสงเคราะห์ชาติ นำผู้ชุมนุมยื่นหนังสือต่อสถาทูตชาติตะวันตกเรียกร้องให้มีการตรวจสอบอย่างอิสระในความผิดปกติจากการเลือกตั้ง
ผู้ชุมนุมฝ่ายค้านเดินประท้วงและชูป้ายที่มีข้อความว่า "เลือกตั้งใหม่"